ফলে ৩০ ঘন্টার হরতালের শেষ দিনে গতকাল সোমবার কক্সবাজার শহরের প্রধান সড়ক জুড়ে ছিল তীব্র যানজট। গতকাল ভোর থেকেই মিনিবাস, ট্রাক, বাস, মাইক্রোবাস, সিএনজি টেক্সী, হিউম্যান হলার, ব্যাটারী চালিত টমটম, রিকশাসহ বিভিন্ন যানবাহন চলাচল করেছে অন্যান্য দিনের মতোই। যানবাহনগুলোর এমন চলাচলের কারনে অন্যান্য দিনের মতো শহরের প্রধান সড়ক জুড়ে লেগে ছিল তীব্র যানজট। সকাল সাড়ে ৮ টা থেকেই শহরের প্রধান সড়কের বার্মিজ মার্কেট ও বাজারঘাটা থেকে লালদিঘীর পাড় পর্যন্ত প্রচন্ড যানজটের সৃষ্টি হয়। পরিস্থিতি নিয়ন্ত্রনে ট্রাফিক  পুলিশকেও হিমশিম খেতে হয়। ট্রাফিক পুলিশের সার্জেন্ট কানু বলেন, হরতাল তো কিছ্ইু চোখে পড়ছে না। মানুষ ও যানবাহনে পুরো শহরের রাস্তায় জট লেগে গেছে। যানজট নিরসনে নেমে পড়েছেন ট্রাফিক পুলিশের ইনচার্জসহ ট্রাফিক বিভাগের সকলেই। সকাল থেকেই স্বাভাবিক ভাবে খোলা ছিল দোকান-পাট, অফিস-আদালত ও ব্যবসা প্রতিষ্ঠানগুলো। ব্যাংকগুলোতেও হয়েছে স্বাভাবিক লেনদেন। শহরের কোথাও ছিল না পিকেটিং। গতকাল দুপুর পর্যন্ত হরতাল আহবানকারী ১২ টি দলের কোন নেতা-কর্মীকে রাস্তায় দেখা যায় নি। ছিল না হরতালে সমর্থনকারী বিএনপি-জামায়াতের কোন নেতা-কর্মীও। ফলে  কক্সবাজারে ছিল না হরতালের কোন আমেজ। সাধারন মানুষের মনেই হয়নি যে গতকাল হরতাল ছিল। তবে শহরের বিভিন্ন মোড় ও রাস্তায় আইনশৃংখলা বাহিনীর টহল ছিল। কক্সবাজার মডেল থানার অফিসার ইনচার্জ মোহাম্মদ শাহজাহান বলেন, গতকালের হরতালে কোন অপ্রীতিকর ঘটনা ঘটেনি। মানুষের জীবনযাত্রা ছিল স্বাভাবিক। এর পরও যে কোন ধরনের বিশৃংখলা এড়াতে পুলিশ সার্বক্ষনিক মাঠে ছিল বলে তিনি জানিয়েছেন।